b'\n_START_ARTICLE_\nIla skole (Oslo)\n_START_SECTION_\nHistorie\n_START_PARAGRAPH_\nSkolen sto ferdig i 1916. Arkitekt var Stadsarkitekten ved Bredo Berntsen, stilen er nordisk nybarokk. Bygningen har tre fl\xc3\xb8yer og fem etasjer. Trapperommene i hj\xc3\xb8rnene mellom fl\xc3\xb8yene er markert med store, runde t\xc3\xa5rn med h\xc3\xb8ye t\xc3\xa5rnhjelmer og spir. Taket er brutt (Mansardtak) og tekket med skifer. Bygningens fasade ble pusset opp i 2005\xe2\x80\x932007. _NEWLINE_Ila skole var den st\xc3\xb8rste skolen som var bygget i Kristiania og en av Nord-Europas st\xc3\xb8rste da den var ny. Den hadde 1465 elever p\xc3\xa5 det meste, i 1917. Fra 1940 til 1944 ble bygningen brukt som innkvartering for tyske tropper og det siste krigs\xc3\xa5ret for evakuerte fra Finnmark. Elevene var i disse \xc3\xa5rene spredt til Sagene skole, menighetshus m.m._NEWLINE_I 2007 har skolen ca. 500 elever og et personale p\xc3\xa5 ca. 60, hvorav ca. 45 med pedagogisk utdannelse. Ila skoles skolekorps som ble stiftet i 1921 er fortsatt i drift. _NEWLINE_Ila skole ble brukt til \xc3\xa5 spille inn ungdomsserien Borgen skole i 1988-1991. Serien ble sendt p\xc3\xa5 NRK.'